Trugarekaad a reas ar pandita hag a ma houvias doned en e di. Pa meus  santet gwelloh deuz ma bles, ez oun eit en e di. Aozet e oa e mod  europad, gand ar golaou gand tredan, klehierigou gand tredan hag ar  pellgomz. Kinniga a reas din gwin ha konfizeriou, hag a ziskoa din  daou  bersoun dedennuz. Unan anehe a oa eur surjian koz tibetan, gand e  zremm market gand ar verereh, eur fri teo ha e zaoulagad a vlinge. Eur  surjian iskiz e oa, brudet en Tibet. E labour a ao gwellaad ar  choutouktou-ed pa oent klañv, ha ou hontammein pa zeuent da voud er  dizalh pe re iskiz, pe pa ne oa ket o folitik a-du gand Kuzul ar  lamaed a alïe ar Bouddha beo pe an Dalai Lama. Pa maon o skriva, e ma  sigur Pandita Choutouktou er peuh peurbadel àr gribenn eur mane  sakret, da venn a vo bet kaset gand e vedesinour.